钦定古今图书集成/明伦汇编/官常典/第214卷 > 韩知古
## 钦定古今图书集成/明伦汇编/官常典/第214卷 > 韩知古

按《辽史》本传：“知古，蓟州玉田人。善谋，有识量。太祖平
蓟时，知古六岁，为淳钦皇后兄欲稳所得，后来嫔，知
古从焉，未得省见。久之，负其有怏怏不得志，挺身逃
庸保，以供资用。其子匡嗣得亲近太祖，因间言，太祖
召见，与语，贤之，命参谋议。神册初，遥授彰武军节度使。久之，信任益笃，总知汉儿司事，兼主诸国礼仪。时”
仪法疏阔，知古援据故典，参酌国俗，与《汉仪》杂就之，
使国人易知而行。顷之，拜左仆射。与康默记将汉军
征渤海有功，迁中书令。天显中卒，为佐命功臣之一。